ফ্র্যাংকলিন স্ক্যাফনার
ফ্র্যাংকলিন জেমস স্ক্যাফনার (ইংরেজি ভাষায়: Franklin James Schaffner) (৩০শে মে, ১৯২০ - ২রা জুলাই, ১৯৮৯) একাডেমি পুরস্কার বিজয়ী মার্কিন চলচ্চিত্র পরিচালক। তিনি জাপানের টোকিওতে জন্মগ্রহণ করেন এবং সেখানেই বেড়ে উঠেন। তবে বিশ্ববিদ্যালয় পর্যায়ে যুক্তরাষ্ট্রে ফিরে আসেন। সেখানকার ফ্র্যাংকরিন অ্যান্ড মার্শাল কলেজ থেকে স্নাতক ডিগ্রি অর্জন করেন। দ্বিতীয় বিশ্বযুদ্ধের সময় মার্কিন নৌবাহিনীতে যোগ দিয়ে দেশের হয়ে যুদ্ধ করেন। সিবিএস নেটওয়ার্কে যোগ দেয়ার মাধ্যমে তার মিডিয়া জীবনের সূচনা ঘটে। এই নেটওয়ার্কের টেলিপ্লে ১২ অ্যাংগ্রি মেন পরিচালনার জন্যই এমি অ্যাওয়ার্ড অর্জন করেন। ১৯৬০-এর দশকে চলচ্চিত্র জগতে প্রবেশ করেন এবং বেশ কয়েকটি সফল ছবি নির্মাণ করেন।